b'\n_START_ARTICLE_\nHierotheos Vlachos\n_START_SECTION_\nVia\xc8\x9b\xc4\x83\n_START_PARAGRAPH_\nS-a n\xc4\x83scut la Ioannina, Grecia \xc3\xaen 1945. A absolvit \xc8\x98coala Teologic\xc4\x83 din cadrul Universit\xc4\x83\xc8\x9bii din Salonic \xc8\x99i a fost hirotonit diacon \xc3\xaen 1971, ulterior preot \xc3\xaen 1972. A activat \xc3\xaen Arhiepiscopia Atenei ca preot \xc8\x99i director al Sec\xc8\x9biei pentru Tineret \xc3\xaen perioada 1987-1995. A predat limba greac\xc4\x83 \xc8\x99i a \xc8\x9binut cursuri de etic\xc4\x83 ortodox\xc4\x83 la \xc8\x98coala Teologic\xc4\x83 Sf. Ioan Damaschinul a Patriarhiei Antiohiei din nordul Libanului timp de mai multe semestre. A fost ales ca mitropolit de Nafpaktos \xc8\x99i Hagios Vlasios \xc3\xaen 1995.\n_START_SECTION_\nScrieri\n_START_PARAGRAPH_\nScriitor prolific, Hierotheos Vlachos a publicat mai mult de 60 de c\xc4\x83r\xc8\x9bi \xc3\xaen limba greac\xc4\x83. Mai multe dintre ele au fost traduse \xc3\xaen alte limbi, inclusiv \xc3\xaen englez\xc4\x83, francez\xc4\x83, spaniol\xc4\x83, arab\xc4\x83, rom\xc3\xa2n\xc4\x83, rus\xc4\x83, s\xc3\xa2rb\xc4\x83, bulgar\xc4\x83, maghiar\xc4\x83 \xc8\x99i chinez\xc4\x83._NEWLINE_Studiile sale se bazeaz\xc4\x83 pe teologia patristic\xc4\x83 \xc8\x99i se extind asupra problemelor contemporane. Lecturile sale despre P\xc4\x83rin\xc8\x9bii isiha\xc8\x99ti ai Filocaliei \xc8\x99i asocierile cu isiha\xc8\x99tii actuali de la Muntele Athos \xc8\x99i din alte p\xc4\x83r\xc8\x9bi l-au condus la concluzia c\xc4\x83 teologia ortodox\xc4\x83 este o \xc8\x99tiin\xc8\x9b\xc4\x83 a vindec\xc4\x83rii omului. Aceasta este o tem\xc4\x83 explorat\xc4\x83 \xc3\xaen cartea sa inovativ\xc4\x83 despre "Psihoterapia ortodox\xc4\x83" (1986). Alte teme analizate \xc3\xaen lucr\xc4\x83rile sale includ \xc3\xaenv\xc4\x83\xc8\x9b\xc4\x83turile Sf\xc3\xa2ntului Grigore Palama, monahismul ortodox \xc8\x99i slujirea pastoral\xc4\x83. Cele mai recente c\xc4\x83r\xc8\x9bi ale sale trateaz\xc4\x83 probleme legate de genetic\xc4\x83 \xc8\x99i bioetic\xc4\x83, v\xc4\x83zute din perspectiva ortodox\xc4\x83._NEWLINE_Lucr\xc4\x83rile traduse \xc3\xaen limba englez\xc4\x83 includ: "A night in the desert of the Holy Mountain", "Orthodox Psychotherapy", "The illness and cure of the soul in the Orthodox Tradition", "Orthodox Spirituality", "A visual catechism of the Orthodox Church", "Life after Death", "Saint Gregory Palamas as a Hagiorite", "The Feasts of the Lord", "The human body: Ascesis and Exercise", "The Person in the Orthodox Tradition". Ultima carte a fost premiat\xc4\x83 pentru "scrierile teologice \xc3\xaen limba greac\xc4\x83 din perioada 1991-1996" de Academia Atenei._NEWLINE_\xc3\x8en prim\xc4\x83vara anului 2010 a publicat o bro\xc8\x99ur\xc4\x83 eparhial\xc4\x83 aduc\xc3\xa2nd argumente contra schimb\xc4\x83rii textului liturgic.'